section_heading: Povijest
paragraph_text: Ikonostas je 1895. napravio makedonski arhitekt, autor arhitektonskih planova za Sabornu crkvu u Sarajevu i Skoplju. Prema njegovim planovima zenički su majstori podigli crkvu do krova. Tad je nestalo novca, pa se odustalo od vrlo skupe kupole te su napravili krov na četiri vode i malu kupolu. Crkveni zvonik je u rumunjskom stilu. Vanjština crkve vrlo je neobična. Ikonostas je skraćen tijekom povijesti. Za 100. obljetnicu gradnje (1985.) crkva je oslikana freskama. Nažalost tada nije bilo hidroizolacije zbog čega su danas od vlage oštećeni donji dijelovi slika. Srećom preživjela je sve ratove i nije nikada doživjela veća oštećenja. Pustošenja je bilo, no ne takvih da se sve moralo iznova graditi. 2011. godine dobila je novu fasadu i stolariju. 2012. godine izgrađen je u crkvi vrlo skupi središnji polijelej jedinstvena izgleda, koji privlači pažnju ljepotom. Na trošak općine crkva je osvijetljena 2016. godine. Nedavno je ugrađen novi asfalt da bi vjernici lakše mogli pristupiti. Danas je jedan od najljepših spomenika i bogomolja u Zenici.